Rēzeknes tehnikuma izglītojamo pašpārvalde

**Jauniešu iniciatīvu projekts “Dziesmu maratons – 99”**

NOLIKUMS

Pasākuma mērķis: *veicināt jauniešu piederības apziņu un lepnumu par savas valsts kultūru, iesaistīties Latvijas simtgades svinību sagatavošanas procesā*

**Pasākuma uzdevumi:**

* Iepazīt un apgūt 99 latviešu tautasdziesmas un populāras dziesmas ;
* Iesaistīt konkursā 99 jauniešus.

Dalībnieki:

* Rēzeknes tehnikuma izglītojamie, Rēzeknes pilsētas izglītības iestāžu izglītojamie, Rēzeknes tehnikuma skolotāji;
* Projektā piedalās 11 komandas, katra 9 cilvēku sastāvā;
* Komandu veido Rēzeknes tehnikuma mācību grupas, komandas sastāvā ir vismaz 5 dalībnieki no vienas mācību grupas, var tikt iekļauts viens skolotājs, divi citas mācību grupas izglītojamie, viens dalībnieks no citas mācību iestādes;
* Citu izglītības iestāžu izglītojamie veido komandu no savas klases , tajā var tikt iekļauts viens skolotājs.

# Projekta norises laiks: 2017.gada 1.novembris

**Pieteikšanās:**

* Dalībai komandas jāpiesaka līdz 2017.gada 23.oktobrim , aizpildot pieteikuma formu un iesniedzot to S.Pavlovskai 313.kab. vai elektroniski uz e-pastu sol-vita01@inbox.lv
* Pieteikšanās var tikt slēgta agrāk, ja pieteikušās 11 komandas.

**Pasākuma norise:**

* Pasākumā tiks izdziedātas 99 latviešu dziesmu - tautasdziesmu, populāru dziesmu 2-3 panti;
* Dziesmu saraksts dalībniekiem tiks paziņots 23.oktobrī;
* Komandām noteiktā secībā jāuzsāk un jānodzied dziesmas pirmo pantu:

pēc pašu izvēles no dziesmu saraksta,

pēc uz mūzikas instrumenta atskaņota fragmenta noklausīšanās,

pēc dziesmas teksta fragmenta;

Kad komanda nodziedājusi 1.pantu , uz ekrāna parādās dziesmas teksts , dziesmu turpina dziedāt visi kopā;

* Ja komanda neiesāk vai iesāk nepareizu dziesmu , iespēja iesākt dziesmu tiek dota nākošajai komandai noteiktā secībā;
* Konkursa laikā nedrīkst tikt izmantoti papildlīdzekļi- notis, dziesmu teksti, mobilās ierīces u.c.

**Vērtēšana:**

* Konkursu vērtē žūrija 3 cilvēku sastāvā;
* Žūrija vērtē konkursu pēc vienotiem vērtēšanas kritērijiem - pēc iespējas precīzi izpildīta dziesmas melodija un teksts, visas komandas iesaistīšanās. Žūrija var piešķirt papildpunktus vai noņemt punktus par komandas vizuālo noformējumu, emocionalitāti, izcilu izpildījumu, uzvedību, nolikuma neievērošanu, papildlīdzekļu izmantošanu.

**Konkursa organizācija un vadīšana:**

Konkursu organizē un vada projekta komanda. Komandas vadītāji - Liene Vilcāne, Uģis Kremeņš, konsultants - direktora vietniece audzināšanas darba jomā Solvita Pavlovska.

Konkursa dalībnieku apbalvošana:

Visi konkursa dalībnieki saņem piemiņas balvas. Konkursa uzvarētāji tiek apbalvoti ar diplomiem un/vai piemiņas balvām.

Direktora vietniece audzināšanas darba jomā S.Pavlovska

Rēzeknes tehnikuma izglītojamo pašpārvalde

**Jauniešu iniciatīvu projekts “Dziesmu maratons – 99”**

Nolikuma pielikums Nr.1.

PIETEIKUMS

|  |  |  |  |
| --- | --- | --- | --- |
| N.p.k. | Vārds, uzvārds | Mācību grupa vai klase, skolotājs, viesis | Piezīmes |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |

Komandas vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vārds, uzvārds, paraksts